kardosdrur/scandi-wiki huggingface dataset:
No Karaoke!

No Karaoke! (eller No Karaoke, uden udråbstegn) er reggae/hård rock-bandet Blunts tredje album der blev udgivet den 12. december 2011.  Albummet er som de to foregående udgivelser produceret af Jacob Bredahl, men modsat disse primært optaget i det nye Dead Rat Studio.  Fire af numrene, Iron Maiden, How You Feeling, Self Medicated og Underground, har tidligere optrådt på Pass The Budd EP.

Stilmæssigt er albummet mere diverst end Blunts tidligere udgivelser. Rockelementerne er meget fremtrædene på flere sange, mens det akustiske Coffee And Cream bevæger sig i en helt anderledes singer-songwriter retning og Sailing Down The Gutter On A Bottle Of Bourbon tydeligt er inspireret af Tom Waits. Reggaebaggrunden er dog stadig tydelig på en række numre.

Numre 
Alle tekster og musik er skrevet af Blunt.

Musikere 

 Jimmie Tagesen – Vokal
 Jakob Barndorff-Nielsen – Bas og vokal
 Jacob Lyngsdal – Guitar
 Mads Schaarup – Guitar
 Anders Enøe – Trommer
 Mikkel Govertz – Keyboard
 Feike Van der Woude – Percussion
 Lasse Enøe – Saxofon
 Martin Robert Madsen – Trommer på No Karaoke, Tripping Hard On A Positive Vibe, Iron Maiden, How You Feeling, Self Medicated og Underground
 Jesper Friis – Guitar på Iron Maiden, How You Feeling, Self Medicated og Underground

Referencer 

Album fra 2011
Emilie Autumn

Emilie Autumn (eller Fritzges  Født  den 22. september 1979 i Malibu, Californien) er en amerikansk musiker. For øjeblikket bor hun i Chicago.

Mange kender Emilie for sin teatralske og noget specielle stil, hovedsageligt inspireret af viktoriatiden, da hun selv hævder at være en "historienørd". 

I 2003 blev Autumn opdaget af den tidligere Hole frontfigur Courtney Love, som fik henne med til Frankrig for at arbejde med sit debut soloalbum, "America's Sweetheart". Etter dette kom Emilie med i Loves turnéband The Chelsea, og optrådte sammen med Love på blandt andet The Late Show with David Letterman.

Diskografi 
On A Day... (1997)
By The Sword (Charity Single) (2001)
Chambermaid EP (2001)
Across The Sky & Other Poems (Diktbok) (2001)
Enchant (2003)
Your Sugar Sits Untouched (CD/Diktbok) (2005)
Opheliac EP (2006)
Opheliac Deluxe Edition (2006)
Liar/Dead Is The New Alive EP (2007)
Opheliac JewelCase (2007)
Laced/Unlaced (2007)
A Bit O' This & That (2007)
Enchant re-release (2007)
Fight Like A Girl (2012)

Eksterne kilder/henvisninger 

 Emilie Autumns websted 
 Interview  på vampirefreaks.com

Violinister fra USA
Ole Brandenborg

Ole Brandenborg Jensen (født 7. marts 1951 i Esbjerg) er en dansk fodboldtræner og historiker.

Ole Brandenborg var træner for Ikast FS 1986-88 med hvem han nåede pokalfinalen i 1986 og førte til sølvmedaljer året efter. I 1990 blev Brandenborg udnævnt til cheftræner for AGF. Han stod i spidsen for holdet i pokalfinalen det år, som blev tabt 1-6 til Lyngby. I september 1990 blev Ole Brandenborg afskediget i AGF efter en række dårlige resultater og erstattet af Lars Lundkvist.

I 2003-05 var Ole Brandenborg træner for Aarhus Fremad og dernæst to sæsoner for IK Skovbakkens kvinder. Ole Brandenborg var i 12 år underviser på Danmarks Trænerskole i Aalborg. Han har udgivet bøger og artikler både om aarhusiansk fodbold, samt om økonomien under Besættelsen.

Han blev 24. juli 2012 udnævnt som ny træner for IK Skovbakken.

Ole Brandenborg er storebror til en anden fodboldtræner, Henrik Brandenborg.

Ole Brandenborg er nu lærer på Varde Gymnasium.

Bibliografi 
 AGF og alle de andre – fodboldkulturen i Århus set i et nationalt og internationalt perspektiv, 1950-2008, 2008
 Besættelsestidens økonomiske og erhvervsmæssige forhold – Studier i de økonomiske relationer mellem Danmark og Tyskland 1940-1945, 2006

Noter

Eksterne henvisninger 
 Sport Total 

Fodboldtrænere fra Danmark
Personer fra Esbjerg
Fodboldtrænere fra Aarhus Fremad
Letlands årlige sportspris

Letlands årlige sportspris () er en årlig begivenhed, som har fundet sted siden 2005, hvor det forgangne års bedste sportsfolk tildeles priser for deres indsats. Ceremonien organiseres af Igo Japiņa Sportagentur og Letlands Olympiske Komité. Priser uddeles i forskellige kategorier til både kvinder og mænd. Der findes også særlige priser, som uddeles enten for livslang sportsindsats eller årets populæreste sportsperson – bedømt af andre sportsfolk.

Kildehenvisninger

Eksterne henvisninger 
 Letlands Olympiske Komité 

Sportspriser
Årlige sportspris
Etableret i 2005
Henrik Gøye

Henrik Gøye (el. Gjøe) er navnet på flere personer:

 Henrik Gøye til Gisselfeld (død 3. maj 1533) – Kgl. Statholder i Sverige, Forsvarer af København, Dansk Rigsråd, Høvedsmand over Sjælland
 Henrik Gøye til Skjørringe (1562-1611)
Mārtiņš Rubenis

Mārtiņš Rubenis (26. september 1978 i Riga i Lettiske SSR) er en lettisk kælker, der har konkurreret siden 1998. Han vandt bronzemedalje i herresingle under Vinter-OL i 2006 i Torino, og var den første lette (dvs. der repræsenterede Republikken Letland) til at vinde en medalje ved de Olympiske Vinterlege, og den eneste fra Letland ved Vinter-OL i 2006.

Rubenis vandt også guldmedalje ved Ungdoms-VM i kælk i 1998, samt sølv- og bronzemedaljer under VM i kælk i henholdsvis 2003 og 2004. Han har vundet tre medaljer i mixed team-konkurrencer under EM i kælk, med en guldmedalje i 2008 og 2010, samt en bronzemedalje i 2006.

Den 6. januar 2007 tildeltes Rubenis Letlands årlige sportspris som Årets Sportsmand. Mārtiņš Rubenis er siden den 13. oktober 2010 Kavaler af Trestjerneordenen, en orden han fik overrakt af Letlands præsident Valdis Zatlers på Riga Slot den 3. maj 2010.

Se også 
 Letlands deltagelse i Olympiske lege

Kildehenvisninger

Eksterne henvisninger 
 Udvidet biografi med billeder 
 FIL-Luge profile 
 

Personer fra Riga
Kælkere fra Letland
Kavalerer af Trestjerneordenen
Deltagere for Letland ved vinter-OL 1998
Deltagere for Letland ved vinter-OL 2002
Deltagere for Letland ved vinter-OL 2006
Deltagere for Letland ved vinter-OL 2010
Deltagere for Letland ved vinter-OL 2014
Olympiske bronzemedaljevindere fra Letland
Kælkere ved vinter-OL 2014
Unbroken

Unbroken er det tredje studiealbum fra den amerikanske skuespiller og sangskriver Demi Lovato. Det blev udgivet den 20. september 2011.

Spor 

Album fra 2011
Skarlageneg

 
Skarlageneg (Quercus coccinea), også skrevet Skarlagen-Eg, er en stort, løvfældende træ med en kuplet krone. Træet er hårdført og mest dyrket i Europa på grund af dets højrøde efterårsfarve.

Beskrivelse 
Skarlageneg er et stort, løvfældende træ med en høj og åben, kuplet krone. Stammen er forholdsvis tynd og let bugtet. Hovedgrenene er få og opstigende med mange, unge skud. Barken er først brun med en olivengrøn skyggeside. Senere bliver den sølvgrå og hårløs med udstående barkporer, der danner lysere striber, og til sidst er den mørkegrå, men kun lidt furet. Knopperne er spredt stillede, ægformede og spidse med brune eller rødlige knopskæl. 

Bladene er ovale i grundformen, men de er meget indskårne med tre lapper på hver side af midterribben. Bladranden er hel, men med langt udtrukne spidser på lappernes ender. Oversiden er blank og mørkegrøn, mens undersiden ligeledes er blank, men mere bleg. Høstfarven er klart højrød. Blomstringen foregår i forbindelse med løvspringet. De hunlige blomster sidder få sammen i bladhjørnerne, mens de hanlige danner bundter af rakler fra årsskuddenes endeknopper. Frugterne er nødder, agern.

Rodsystemet består af kraftige, højtliggende hovedrødder og mange siderødder.

Højde x bredde og årlig tilvækst: 18 x 12 m (40 x 25 cm/år).

Hjemsted 
Skarlageneg har sin naturlige udbredelse i USAs østlige og sydøstlige stater samt i staterne ved de store søer. Arten er en almindeligt forekommende del af mange østlige og centrale skove på høj, tør bund. 

På kystsletten i New Jersey, Delaware og Maryland findes blandede løvskove med et islægt af nåletræer. Her vokser arten sammen med bl.a. amerikansk kristtorn, amerikansk sassafras, begfyr, bredbladet kalmia, Carex pensylvanica (en art af star), Chimaphila maculata (en art af Vintergrøn), dværgkastanje, farveeg, hvideg, kantet sarsaparil, marylandlyonia, nedliggende bjergte, pindsvinfyr, skovtupelotræ, virginsk ambratræ og virginsk fyr samt flere arter af blåbær

Note 

Træer
Høstfarver
Haveplanter
Prærieplanter
Eg
RAF-977

RAF-977 var en sovjetisk minibus fremstillet af Rīgas Autobusu Fabrika baseret på komponenter fra GAZ-21 Volga. Modellen introduceredes i 1958 i en række forskellige modeller, herunder som varevogn og 10-sæders minibus. I 1962 blev den opdaterede udgave kaldet RAF-977D sat i produktion, men på grund af fabrikkens utilstrækkelige størrelse på anlægget i Lettiske SSR, flyttedes produktionen til ErAZ-fabrikken i Jerevan i Armenske SSR i 1966.

RAF-977 benyttedes hovedsagligt som tjenestekøretøj i Sovjetunionen og dennes samhandelslande som f.eks. Bulgarien, Ungarn, Kuba, Iran, Nigeria, Finland (ca. 20 st.) og andre lande. Minibusserne benyttedes udover som tjenestebiler også til ambulance-, taxa- og turistkørsel.

Eksterne henvisninger 

 RAF-977 modelhistorie 

Rīgas Autobusu Fabrika
Biler introduceret i 1958
Café Hack (radioprogram)

Café Hack var et dansk radioprogram fra Danmarks Radio – (P4), som blev sendt første gang på en hverdag, mandag den 6. januar 2003.

Fra januar 2004 blev programmet flyttet til om søndagen.

Radioprogrammet var baseret på gæster, interview med kendte personer, musik og underholdning. Café Hack havde Søren Dahl som vært og Kristian Borregaard som producer.

Café Hack blev optaget på den århusianske teatercafé med samme navn eller på turné ude i landet, første gang på Bornholm i 2012.

Den 1. marts 2017 lukkede Danmarks Radio programmet, efter at det kom frem, at der var blevet opkrævet betaling for at få besøg af Café Hack, når programmet var ude i landet og sende.

SK Productions lancerede efterfølgende et nyt program, ligeledes optaget på Café Hack i Aarhus, med titlen Dahl på Hack i samarbejde med YouSee.

Referencer

Eksterne henvisninger og kilder 
 Café Hack, radio 
 Dahl på Hack

Radioprogrammer fra Danmarks Radio
Café Hack

Café Hack har flere betydninger:

 Café Hack (café) – aarhusiansk teatercafé
 Café Hack (radioprogram) – dansk radioprogram
Southern African Development Community

Southern African Development Community (SADC) er en organisation for fremme af samarbejde omkring økonomisk udvikling i det sydlige Afrika. Hovedkontoret ligger i Gaborone i Botswana.

SADC har 15 medlemslande: Angola, Botswana, Demokratiske Republik Congo, Lesotho, Madagaskar, Malawi, Mauritius, Moçambique, Namibia, Seychellerne, Sydafrika, Swaziland, Tanzania, Zambia og Zimbabwe.

Organisationen dannedes i 1992 som en videreudvikling af Southern African Development Coordination Conference, SADCC.
SADCC oprettedes i 1980 af Frontlinjestaterne (FLS). Anledningen til oprettelsen var dels at man ville fremme regionalt samarbejde i det sydlige Afrika, og dels for at kunne modarbejde det daværende Apartheid-regime i Sydafrika.

Eksterne henvisninger 

 SADCs websted

Internationale organisationer
Etableret i 1992
Café Hack (café)

Café Hack er en café i centrum af Aarhus i samme bygning som Aarhus Teater.

Cafeen er opkaldt efter arkitekt Hack Kampmann, som har tegnet Aarhus Teater.

Café Hack-radioprogrammet på DR P4 har gjort cafeen landskendt.

Ekstern hjemmeside 
 Café Hacks hjemmeside

Caféer i Aarhus
Søren Dahl

Søren Krogsgaard Dahl (født 21. juni 1958 i Thisted) er en dansk radiovært, musiker, komiker, foredragsholder og forfatter, bror til Mogens Dahl.

Dahl er blandt andet kendt for sin rolle som radiovært på programmet Café Hack på P4.

Dahl er uddannet musikpædagog  med hovedfag i direktion og klaver ved Det Kongelige Danske Musikkonservatorium i 1984 og har videreuddannet sig i musical- og filmkomposition i London.

Dahl har skrevet musik til teaterstykker, TV- serier og spillefilm, bl.a. Jydekompagniet 3. Han har turneret som pianist i shows med bl.a. Finn Nørbygaard og Jette Torp, Jacob Haugaard samt Viggo Sommer

I perioden 1994-98 var Søren Dahl medlem af De Nattergale og var med i showet Nu griber det godt nok om sig.

I 1998 var der premiere på Søren Dahls eget show Mit liv som hund, det første af indtil videre fem solo-shows, hvoraf flere er blevet sendt på TV2 Charlie. Det seneste er showet Uploaded fra 2015 med Maria Lucia Rosenberg.

Sammen med samarbejdspartneren Kristian Borregaard har Søren Dahl skrevet otte børnebøger og 3 julekalendere til DR P3-programmet 10 i syv: Tiske og Taske (2000), Tiske og Taske 2 (2001) og Lille Antons jul (2002). De to har også sammen komponeret balletmusik til Diana the Princess med Schaufussballetten samt musik til div. teaterforestillinger. 

Derudover har Søren Dahl skrevet flere bøger, bl.a. Den, der vover livet – en samtalebog med fhv. statsminister Poul Nyrup Rasmussen, præst Kathrine Lilleør, Muskelsvindfondens Evald Krog. Seneste bog er erindringsbogen “Med fanden i hælene” fra 2016 skrevet i samarbejde med journalisten Karen Margrethe Schelin.

Mellem 2003 og 2017 var Søren Dahl vært på P4-programmet Café Hack. Programmet lukkede i februar 2017 efter at det kom frem at produktionsselskabet bag programmet ikke havde overholdt DR's regler om sponsorering.

Fra 9. april er Søren Dahl vært på programmet Dahl på Hack, der produceres i samarbejde med YouSee og sendes på YouSee Info-kanal, dahlpaahack.dk og på FM Classic.

Referencer

Eksterne henvisninger 
 
 
 
 Søren Dahl biografi på De Nattergales hjemmeside 
 Dahl på Hack

Radioværter fra Danmark
Ansatte i DR
Foredragsholdere fra Danmark
Personer i Kraks Blå Bog
Personer fra Thisted
World Architecture Festival

World Architecture Festival (WAF) er en årlig begivenhed holdt i Barcelona og organiseret af EMAP, en mediegruppe som også afholder andre festivaler, inklusiv World Retail Congress og Cannes Lions International Advertising Festival, såvel som udgivelse af forskellige tidsskrifter, inklusiv indenfor arkitekturfeltet; Architectural Review og Architects' Journal.

WAFs stiftende møde blev holdt 22.–24. oktober 2008. 2010-festivalen blev afholdt 3.–5. november. 2011-festivalen blev afholdt 2.–4. november.

Eksterne henvisninger
 World Architecture Festival

Se også 
 Odense Architecture Festival

Arkitekturpriser
Etableret i 2008
Allan Hebo Larsen

Alan Hebo Larsen (født 22. februar 1943) er en tidligere dansk fodboldtræner og fodboldspiller. Som spiller blev han Danmarksmester i fodbold og som træner vandt han den danske pokalturnering to gange.

Spillerkarriere 
Som aktiv var Allan Hebo Larsen med på det Hvidovre-mandskab, der i løbet af fem sæsoner gik hele vejen fra Danmarksserien og til at vinde det danske mesterskab i 1966. I 1969 skiftede Allan Hebo Larsen til svensk fodbold med en enkelt afstikker til Østrig.

Trænerkarriere 
I 1984 blev Allan Hebo Larsen cheftræner for Kalmar FF, hvor han tog over efter den senere landstræner for det danske landshold, Bo Johansson. I 1985 sluttede Kalmar på andenpladsen i Allsvenskan, klubbens indtil da bedste placering nogensinde. Året rykkede Kalmar dog ned, og Allan Hebo Larsen flyttede tilbage til Danmark, hvor han overtog ansvaret for de regerende danske mestre AGF.

Under Hebo Larsen vandt AGF i 1987 bronzemedaljer, samt Pokalturneringen to år i træk i 1987 og 1988. Men blot en måned efter pokalfinalesejren over Brøndby IF i 12.maj 1988 meddelte AGF, at man havde underskrevet en kontrakt med Jens Harmsen som cheftræner fra 1. januar 1989. AGF var gået til sommerpause på en 10. plads, og det var ikke acceptabelt på trods af pokaltriumfen.

Hebo Larsens sidste bedrift for klubben blev at kvalificere AGF til kvartfinalen i Europa Cup for Pokalvindere samme år. Han rykkede videre til Esbjerg fB og siden Ikast, som han sikrede oprykning til Superligaen i 1993. Sidste station som cheftræner blev B93 i 1. division, der fyrede Allan Hebo Larsen to kampe inde i 1994/95-sæsonen.

Noter

Eksterne henvisninger 
 

Fodboldspillere fra Danmark
Fodboldspillere fra Hvidovre IF
Fodboldtrænere for AGF
Personer fra København
Axel Erdmann

Axel Erdmann henviser til:

 Axel Erdmann (geolog) (1814-1869) – svensk geolog, mineralog og kemist
 Axel Erdmann (lingvist) (1843-1926) – svensk lingvist, foregåendes søn
 Axel Erdmann (kunstner) (1873-1954) – svensk kunstner, foregåendes brorsøn
Axel Erdmann (geolog)

Axel Joachim Erdmann (12. august 1814 i Stockholm – 1. december 1869 sammesteds) var en svensk geolog og mineralog, far til geologen Edvard Erdmann og filologen Axel Erdmann.

Efter at have studeret ved Uppsala Universitet, tog Erdmann 1833 hofretseksamen og 1836 bjergeksamen. Han fortsatte derefter i de følgende år sine studier ved Falu Bjergskole. I begyndelsen kastede han sig særlig over den kemiske mineralogi, og han beskrev flere nye mineraler (esmarkit, praseolit, leukofan og flere).

Snart vendte hans Interesse sig dog mere og mere mod geologien. Han deltog således 1841-48 under Forselles’ ledelse i de for Brukssocietetens regning udførte geologiske undersøgelser, som han senere fortsatte på egen hånd. Resultatet heraf blev blandt andet en del med Jernkontorets store prismedalje belønnede kort over forskellige svenske grubefelter.

I 1850 ansattes han som lærer ved Falu Bjergskole og 1852 tillige som lærer i kemi ved artilleriskolen i Marieberg. Størst betydning fik dog hans virksomhed ved den 1858 oprettede "Sveriges geologiska undersökning", der må betragtes som hans værk, og hvis første chef han blev. For denne nye institution udarbejdede han en fortrinlig arbejdsplan.

Selv havde han i særlig Grad opmærksomheden henvendt på undersøgelsen af kvartærformationens løse jordlag og udgav 1868 som resultat af sine undersøgelser Bidrag til kännedomen om Sveriges qvartära bildningar, der ledsagedes af et stort geologisk kort, og som tillige udkom i en noget forkortet fransk udgave.

Af hans andre arbejder kan fremhæves den meget benyttede Lärobok i mineralogien (1853; ny udgave 1860) og Vägledning till bergarternas kännedom (1855).

Kilder 

 

Geologer fra Sverige
Mineraloger fra Sverige
Faglitterære forfattere fra Sverige
Svensksprogede forfattere fra Sverige
Medlemmer af Videnskabernes Selskab
Svenskere i 1800-tallet
Personer fra Stockholm
Salmonsens
BlackBerry (virksomhed)

BlackBerry Limited, tidligere kendt som Research In Motion (RIM), (, ) er en canadisk multinational telekommunikationsvirksomhed med hovedsæde i Waterloo, Ontario, Canada som designer, producerer og sælger trådløse løsninger på mobiltelefonimarkedet. BlackBerry tilbyder platforme og løsninger for adgang til informationer via e-mail, tale, instant messaging, SMS, Internet- og intranetbaserede applikationer og browsing. RIM's portefølge inkluderer BlackBerry, håndholdte enheder, softwareudviklingsværktøjer og øvrig soft- og hardware. Virksomheden blev etableret af Mike Lazaridis, som i dag fungerer som co-CEO sammen med Jim Balsillie. Virksomheden er i Danmark mest kendt for smartphonen BlackBerry, der kom på markedet i 2002.

Historie 
Før produktionen af BlackBerry arbejde RIM sammen med RAM Mobile Data og Ericsson på at lave det Ericsson-udviklede Mobitex trådløse netværk til en tovejs personsøger og trådlås e-mail computernetværk. Omdrejningspunktet for denne udvikling var udgivelsen af Inter@ctive pager 950, som kom på markedet i 1998. Personsøgeren var omtrent på samme størrelse som et stykke håndsæbe og konkurrerende imod det af Motorola udviklede SkyTel tovejs personsøgernetværk.

RIM's tidlige udvikling blev finansieret af institutionelle investorer og venturekapitalister fra Canada. Working Ventures Canadian Fund Inc. led the first venture round. Virksomheden blev noteret på Toronto Stock Exchange i Januar 1998 med symbolet RIM.

Vækst 
RIM var været igennem en stor vækst efter årtusindskiftet og har i dag omkring 10 % af smartphonemarkedet (maj 2010)Desuden er virksomheden med en andel på 3% verdens sjettestørste fabrikant på markedet blandt samtlige mobiltelefonproducenter.

Referencer

Eksterne henvisninger 

Research In Motion website
ValueWiki Research in Motion Profile
RIM profile at Google Finance

Etableret i 1984
Ontario
Elektronikvirksomheder fra Canada
Mobiltelefonproducenter
Selskaber noteret på NASDAQ
Telekommunikationsvirksomheder fra Canada
Blackberry
Prins Wilhelm af Sverige

{{Infoboks monark
|navn             = Prins Wilhelm
|billede          = Prins Vilhelm.jpg
|billedtekst      = Prins Wilhelm i 1960
|titel            = Prins
|land             = SverigeHertug af Södermanland
|ægtefælle        = 
|børn             = 
|fulde navn       = Carl Wilhelm Ludvig
|hus              = Huset Bernadotte
|far              = Gustav 5. af Sverige
|mor              = Viktoria af Baden 
|født             = 17. juni 1884
|fødested         = Tullgarn Slot nær Södertälje, Sverige
|død              = 
|dødested         = Stenhammar Slot, Flen, Sverige
|begravet         = 
|gravsted         = Flen
|beskæftigelse    = 
|signatur         = 
|religion         = 
}}

Prins Wilhelm af Sverige, hertug af Södermanland (Carl Wilhelm Ludvig; født 17.  juni 1884 på Tullgarn Slot syd for 
Södertälje, død 5. juni 1965 på Stenhammars slot ved Flen i Södermanlands län) var prins af Sverige og Norge indtil 1905, derefter svensk prins. 

Han var søn af Kong Gustav 5. og Dronning Victoria af Sverige.

 Erhverv 
Prins Wilhelm er kendt som filmproducent, forfatter og journalist samt som deltager i ekspeditioner. 

 Familie 

I 1908-1914 var prins Wilhelm gift med den russiske storfyrstinde Maria Pavlovna (1890-1958). Hun var datter af storfyrst Pavel Aleksandrovitj af Rusland og prinsesse Alexandra af Grækenland. Hun var dermed barnebarn af tsar Aleksandr 2. af Rusland og kong Georg 1. af Grækenland samt oldedatter af kong Christian 9. af Danmark. 

Wilhelm og Maria fik sønnen Prins Lennart (1909-2004). Indtil 1932 var Lennart hertug af Småland. Fra 1951 var han greve af Wisborg. Fra sin farmors slægtningene (storhertugerne af Baden) arvede Lennart slottet og øen Mainau i Bodensøen ved Konstanz i den tyske delstat Baden-Württemberg.

 Samboer  
Fra 1914 til 1952 boede prins Wilhelm sammen med den franskfødte Jeanne de Tramcourt (1875-1952). Fra 1932 var hun kendt som "Værtinde på Stenhammar''". Hun omkom ved en bilulykke.

Anden verdenskrig 

Efter mordet den 4. januar 1944 på Kaj Munk, bragte De frie Danske udtalelser fra flere indflydelsesrige skandinaver, herunder fra Prins Wilhelm.

Han blev efter krigen tildelt frihedskorset af kong Håkon 7. af Norge for "fremragende fortjenester for Norges sag"

Hædersbevisninger og ordener 
 : Ridder af Elefantordenen  (1907)
 : Ridder af Den Norske Løve  (1904)

Kilder

Se også

Hertuger af Södermanland
Prinser fra Sverige
Huset Bernadotte
Storkors med kæde af Sankt Olavs Orden
Live in Sydney

Live in Sydney er en DVD-udgivelse fra Kylie Minogues turne On a Night Like This Tour. Den blev certificeret tre gange platin i Australien.

Sporliste 
"Loveboat"
"Kookachoo"
"Hand on Your Heart"
"Put Yourself in My Place"
"On a Night Like This"
"Step Back in Time"/"Never Too Late"/"Wouldn't Change a Thing"/"Turn It into Love"/"Celebration"
"Can't Get You Out of My Head"
"Your Disco Needs You"
"I Should Be So Lucky"
"Better the Devil You Know"
"So Now Goodbye"
"Physical"
"Butterfly"
"Confide in Me"
"Kids"
"Shocked"
"Light Years"
"What Do I Have to Do?"
"Spinning Around"

Referencer

Eksterne henvisninger 
Live in Sydney på Allmusic

Kylie Minogue-musikvideoer og DVD
Sydneys Fredspris

Sydneys Fredspris uddeles af Sydney Peace Foundation, en non-profit organisation, der er forbundet med University of Sydney. Sydneys fredsprisen er den eneste internationale fredspris der bliver uddelt i Australien. Første gang prisen blev uddelt var i 1998 til professor Muhammad Yunus grundlægger af Grameen Bank, i 2011 blev prisen givet til Wikileaks grundlægger Julian Assange.

Henvisninger 
 Sydney Peace Foundation's hjemmeside

Fredspriser